*Artikkelen omhandler fotballspilleren og fabrikkeieren Kristian Krefting (1891–1964). Se annet sted for presten Christian August Krefting (1810–1897), aktiv i Kvikne og Hof i Solør rundt 1860.*

**Kristian August Krefting** (født 9. februar 1891 i Kristiania, død 13. april 1964 i London) var en norsk forretningsmann og idrettsutøver, kjent fra landslaget i fotball. Han hadde den militære tittel oberstløytnant og var av slekten Krefting. Han var sønn av legen Rudolf Krefting.

Kristian August Krefting var gift med Dagny («Molla») Boe (1902-????), datterdatter av Johan Jeremiassen (1843-1889), Porsgrunn.

Idrettskarriere
---------------

Krefting spilte opprinnelig fotball for Idrætsforeningen Viking, men gikk etter hvert til Lyn, der han vant norgesmesterskapet i 1910 og 1911. Han fikk fem kamper for det norske landslaget, inkludert 0-7 for Danmark under OL i 1912.

Krefting var sentral de første årene med bandy i Norge. Han ble i 1912 ett av tre medlemmer av Norges Fotballforbunds nyopprettede komité for å organisere idretten. Han representerte Kristiania Hockeyklub, men gikk til Trygg da Hockeyklubben opphørte å eksistere. Krefting var med på å vinne NM i 1921 for Trygg. I november 1922 deltok han i opprettelsen av bandyavdeling i Lyn og spilte for klubben fra 1923/24, da overgangen hans fra Trygg gikk i orden, til han flyttet til England i 1926.

Sammen med Minotti Bøhn tok Krefting imot Norges ishockeylandslag i anledning nasjonens første landskamp i ishockey under VM i Storbritannia i 1937.

Øvrig virke
-----------

Krefting ble student i 1909, offiser i 1914, og tok i 1918 eksamen som kjemiingeniør ved Norges tekniske høyskole. I 1924 startet han firmaet *British Printing Ink Co. Ltd.* som leverte trykksverte og fargestoff til engelske aviser. Da Norge ble invadert i 1940, meldte han seg hos de britiske styrker og deltok som liaisonoffiser under felttoget mot den tyske hæren i 1940. Resten av krigen tjenestegjorde han i forsvarsstaben og var fra 1941 til 1943 kjemisk konsulent for forsvarsdepartementet. I 1948 var han norsk formann i olympiakomiteen i London.

Utmerkelser
-----------

* 1949 kåret til ridder av 1. klasse innen St. Olavs Orden for fortjenstfullt virke som Olympia-attasje under Sommer-OL 1948 i London.

Referanser
----------

1. ↑  P.Chr. Andersen og Ragnar Wold, red. (1950). *Sport i navn og tall*. Oslo: Schibsted. s. 452.
2. ↑  Finn Gustavsen, red. (1936). *Lyn gjennem 40 år*. Drammen. s. 112-113.
3. ↑  Rolf Gjertsen (5. mai 2003). «Norges første ishockeylandskamp». Norges Ishockeyforbund. Arkivert fra originalen 2. februar 2014. Besøkt 9. april 2013.
4. 1 2 3  «En god nordmann i London, direktør Kristian Krefting, er død, 73 år gammel.». *Aftenposten*. 14. april 1964.

Eksterne lenker
---------------

* (en) Kristian Krefting – Olympedia Rediger på Wikidata

* (en) Kristian Krefting – Sports-Reference (OL-resultater – arkivert) Rediger på Wikidata

* (en) Kristian Krefting – FIFA Rediger på Wikidata

* (en) Kristian Krefting – Transfermarkt Rediger på Wikidata

* (en) Kristian Krefting – EU-Football.info Rediger på Wikidata

* (no) Kristian Krefting – Norges Fotballforbund Rediger på Wikidata

| * v
* d
* r
Norges herrelandslag i fotball – Sommer-OL 1912 |
| --- |
| GK Clementz **·** GK I. Pedersen **·** DF Baastad  **·** DF Due **·** DF Skou **·** DF M. Aas **·** MF Andersen **·** MF Grubbe **·** MF Herlofson **·** MF Jensen **·** MF Johansen **·** MF Lund **·** FW Brekke **·** FW Endrerud **·** FW Engebretsen **·** FW Haraldsen **·** FW Krefting **·** FW E. Maartmann **·** FW R. Maartmann **·** FW C. Pedersen **·** FW Reinholt **·** FW R. Aas **·** trener: Vince Hayes | Norges flagg |

|  |  |
| --- | --- |
| Oppslagsverk/autoritetsdata | Wikistrinda **·** BIBSYS **·** VIAF **·** ISNI
 |